text: Han blev Danmarks bedste tjener-elev
  25 februar 2013 kl. 17.44
  Danmarks bedste tjenerelev er Tobias From Andersen fra Dyvig Badehotel. Han blev kåret mandag ved DM for kokke- og tjenerelever i Bella Center i København.
  Tobias From Andersen vandt guldmedaljer sammen med Christian Neve fra Sallingsund Færgekro. Begge er elever på Teknisk skole i Silkeborg.
  To kokkeelever fra Søllerød kro vandt konkurrencen for kokke-elever.
  Elevkonkurrencerne blev afviklet som en juniorudgave af søndagens dyst om de prestigefulde titler, Årets Kok og Årets Tjener. Det betød, at kokkeeleverne på basis af en råvarekasse, de først fik udleveret på dagen, konkurrerede over kødgryderne i de opstillede køkkener.
  Imens havde tjenereleverne travlt med at dække borde, mikse cocktails og ikke mindst servere retterne for et hold af særligt indbudte gæster med plads ved konkurrenceområdet i Bella Center.
  